b'\n_START_ARTICLE_\nAstronomia de raigs gamma\n_START_PARAGRAPH_\nLa  astronomia de raigs gamma  es defineix com l\'estudi astron\xc3\xb2mic de cosmos a trav\xc3\xa9s dels raigs gamma (fotons d\'energia superior als raigs X). L\'atmosfera terrestre protegeix el planeta de la radiaci\xc3\xb3 gamma, per aix\xc3\xb2 les primeres observacions astron\xc3\xb2miques dels fotons gamma van haver de realitzar-se mitjan\xc3\xa7ant globus sonda i coets (per a temps d\'observaci\xc3\xb3 molt curts) abans que es fabriquessin els primers sat\xc3\xa8l\xc2\xb7lits artificials._NEWLINE_La radiaci\xc3\xb3 gamma \xc3\xa9s extremadament potent, la seva detecci\xc3\xb3 requereix aparells de grans dimensions, formats per una s\xc3\xa8rie de gruixudes plaques met\xc3\xa0l\xc2\xb7liques. El seu funcionament guarda certes similituds amb el del comptador Geiger._NEWLINE_L\'astronomia de raigs gamma \xc3\xa9s de vegades anomenada la de l\'univers "violent" pel fet que les fonts de raigs gamma s\xc3\xb3n, en general, explosions, col\xc2\xb7lisions a gran velocitat, dolls de part\xc3\xadcules, etc.\n_START_SECTION_\nHist\xc3\xb2ria\n_START_PARAGRAPH_\nMolt abans que els experiments detectessin l\'emissi\xc3\xb3 de raigs gamma procedent de fonts c\xc3\xb2smiques, els cient\xc3\xadfics ja suposaven que l\'univers produ\xc3\xafa aquest tipus de fotons._NEWLINE_El treball realitzat per Eugene Feenberg i H. Primakoff el 1948, Sachi Hayakawa i I.B. Hutchinson el 1952, i, especialment, Philip Morrison el 1958, deixa const\xc3\xa0ncia que un gran nombre de diferents processos que es produeixen en l\'univers provoquen l\'emissi\xc3\xb3 de raigs gamma. Aquests processos inclouen interaccions de raigs c\xc3\xb2smics amb gas interestel\xc2\xb7lar, supernoves, interaccions d\'electrons amb camps magn\xc3\xa8tics._NEWLINE_No obstant aix\xc3\xb2, no \xc3\xa9s fins a la d\xc3\xa8cada dels 60 quan es desenvolupa la capacitat real de detectar aquest tipus d\'emissions._NEWLINE_El telescopi pioner va ser el telescopi de 10 metres de l\'Observatori Whipple que va detectar per primera vegada una font de raigs gamma (la Nebulosa del Cranc) que va ser identificat com un dels objectes celestes m\xc3\xa9s brillants en raigs gamma el 1967. en aquest nivell d\'energia. Actualment (2009), gaireb\xc3\xa9 un centenar de fonts han estat identificades utilitzant aquesta t\xc3\xa8cnica. Els observatoris m\xc3\xa9s importants s\xc3\xb3n el projecte dels Estats Units VERITAS i els projectes europeus HESS i MAGIC.'